OpenLLM-France/wikimedia huggingface dataset:
# Novel·la d'escacs

Novel·la d'escacs és la novel·la més famosa de Stefan Zweig. Escrita el 1942, va aparèixer pòstumament després del suïcidi de l'autor. Ha estat adaptada al cinema en dues ocasions i ha inspirat diversos artistes amb el tema de l'obsessió malaltissa associada als escacs.

## Argument

Un home desconegut és capaç de vèncer sense esforç el campió d'escacs durant un viatge en vaixell. Un dels passatgers, intrigat, vol saber més de la seva història. Aquest li narra el seu passat i com va ser empresonat per la Gestapo i aïllat durant molt de temps en una cel·la. Per distreure's, jugava partides d'escacs mentalment a partir d'un llibre sobre el joc que va poder ocultar, de manera que va esdevenir-ne un autèntic expert. Quan una jugada de la vida real no quadra amb el seu esquema, però, pateix una crisi nerviosa i mostra com d'afectat ha quedat després del captiveri. Llavors afirma que no jugarà mai més.

## Anàlisi

La novel·la és una crítica dels mètodes del nazisme de tortura de sospitosos, que incloïen tècniques per a la desfeta psicològica i no solament càstigs físics. El protagonista embogeix per la solitud i al seu cap juga partides on simultàniament adopta el paper de les negres i les blanques i imagina en cada cas totes les jugades possibles. Aquest treball mental el salva mentre està a la presó però el fa emmalaltir després, per l'excessiva pressió. De manera que s'esdevé un joc de miralls: el presoner escapa dels nazis jugant però acaba presoner del propi joc.
Zweig aborda el tema de la salut mental en diverses de les seves obres. En aquest cas, el passatger pateix una neurosi produïda pel trastorn per estrès posttraumàtic provocat pel seu contacte amb els nazis, règim que el mateix autor va patir per les seves arrels jueves. Igual que el nazisme suposa la dissolució definitiva de la cultura centroeuropea que plasma als seus llibres sempre amb nostàlgia, l'embogiment del protagonista anul·la la seva cultura i personalitat prèvies. Aquesta anul·lació té lloc paradoxalment a través d'un joc basat en el pensament, com són els escacs.

## Referències

* ↑ Fitxa a IMBD
* ↑ Ressenya de l'obra
# Èbares (sàtrapa)

Èbares (en grec antic Οἰβάρης) era un sàtrapa persa de la Frígia Hel·lespòntica.
Era fill de Megabazos al que va succeir a la satrapia el 490. Abans d'esdevenir sàtrapa ja havia pres part a la submissió de Cízic cap a l'any 494 aC, segons diu Heròdot. Va governar la satrapia fins a l'any 479 aC aproximadament, quan el va succeir Megàbates.

## Referències

* ↑ Smith, William (ed.). «3. Oebares». A Dictionary of Greek and Roman biography and mythology. [Consulta: 5 maig 2021].
# Pietro Arduino

Pietro Arduino (18 de juliol de 1728 Caprino di Verona; 13 d'abril de 1805 Pàdua) va ser un botànic italià. La seva forma abreujada estàndard és Ard.
Era germà del geòleg Giovanni Arduino (1714−1795).

## Algunes obres

* Animadversionum botanicarum specimen; 1759 i 1764
* Memorie di osservazioni e di sperienze sopra la cultura e gli usi di varie plante; 1766
* Animadversionum botanicarum specimen, 1759

## Font

* Fritz Encke, Günther Buchheim, Siegmund Seybold, eds. Zander Handwörterbuch der Pflanzennamen; 13th ed. Ulmer Verlag, Stuttgart, 1984 ISBN=3-8001-5042-5
# Sinagoga Beth Israel

La Sinagoga Beth Israel és una sinagoga ortodoxa històrica d'estil gòtic Carpenter a Edenbridge al municipi rural de Willow Creek, prop de Melfort, Saskatchewan, Canadà. La colònia hebrea d'Edenbridge va ser fundada en 1906 per immigrants jueus que van arribar de Lituània a través de Sud-àfrica. La sinagoga fou acabada en 1906. El temple amb l'exterior de fusta, la teulada i les finestres, és típica dels edificis d'estil gòtic carpenter construïts per altres grups religiosos a Saskatchewan i a la resta de les zones rurals de l'Amèrica del Nord al canvi del segle xix al xx. L'elegant interior reflecteix les arrels a l'Europa de l'est de la congregació ortodoxa. Avui en dia, Beth Israel és la sinagoga més antiga que sobreviu a Saskatchewan. La sinagoga Beth Israel, incloent el seu cementiri adjacent, és un indret de patrimoni municipal designat així pel municipi rural de Willow Creek el 10 de setembre de 2003.

## Referències

* 1 2 Canada's Historic Places: Beth Israel Synagogue (anglès)
# Guglielmo II Adelardi

Guglielmo II Adelardi va ser l'últim de la dinastia dels Adelardi, família que governava Ferrara. Després de molts anys de lluites intestines entre els güelfs, encapçalats per la família Adelardi, i els gibel·lins dirigits pels Torelli-Salinguerra, i en morir Guglielmo l'any 1184-1185, se’n van aprofitar els Este, ja que el domini de Ferrara va passar a Obizzo I d'Este, que ho va rebre com a dot, en casar-se el seu fill Adalberto amb la filla de Guglielmo, "la Marchesella". Guglielmo degli Adelardi va fer construir la Catedral de San Giorgio de Ferrara, que va ser consagrada el 1135.

## Enllaços externs

* Orígens de Ferrara
* Ancestry.com
* Història de Ferrara

## Vegeu també

* Ferrara
* Este
# Tetraleurodes malayensis

Tetraleurodes malayensis és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Mound & Halsey el 1978.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Xalkar-Ega-Kara

El Xalkar-Ega-Kara (Шалкар-Ега-Кара en rus) és un llac situat a l'est de l'óblast d'Orenburg (Rússia). És el llarg més gran de la província i es considera un monument natural hidrològic regional. El seu fons té forma de platet i un pendent molt poc pronunciat. La riba té una longitud total de 96 km. El llac s'asseca cada deu anys i es congela completament cada tres anys. De tant en tant, es fragmenta en unes quantes basses grans i moltes de petites. Quan passa això, el seu grau de mineralització puja a 4 g/L. S'hi troben carpins i altres peixos, a més a més de xatracs i altres ocells.

## Referències

* ↑ «Фото места Озеро Шалкар-Ега-Кара» (en rus). RuTraveller. [Consulta: 8 maig 2016].
# Sit rogenc

El sit rogenc (Emberiza rutila) és una espècie d'ocell de la família dels emberízids (Emberizidae) que habita zones humides, guarets i zones arbustives del sud-est de Sibèria, nord de Mongòlia i nord-est de la Xina. Passa l'hivern al sud de la Xina i Indoxina.

## Referències

* ↑ «Sit rogenc». Cercaterm. TERMCAT, Centre de Terminologia. Rev. 30/12/2012 (català)
# Ècdic

* Per a altres significats, vegeu «Ècdic (magistrat)».
Ècdic (en llatí Ecdicus, en grec antic Ἔκδικος "Ekdikos") fou un navarc espartà que va ser enviat amb vuit vaixells el 391 aC per enderrocar al partit democràtic que tenia el poder a Rodes. En arribar a Cnidos es va trobar que les forces democràtiques duplicaven a les seves i va haver de romandre inactiu. Llavors Esparta, que va saber que no estava en condicions d'actuar, va enviar una nova expedició amb més forces dirigida per Telèuties, que va agafar el comandament. En parlen Xenofont i Diodor de Sicília.

## Referències

* ↑ Ecdicus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 2
# Pixie

Pixie és una pel·lícula de thriller i de comèdia britànica del 2020 dirigida per Barnaby Thompson. La pel·lícula és protagonitzada per Olivia Cooke, Ben Hardy, Daryl McCormack, Colm Meaney i Alec Baldwin. S'ha doblat i subtitulat al català.
La pel·lícula es va estrenar al Regne Unit el 23 d'octubre de 2020 amb la distribució de Paramount Pictures.

## Premissa

Una dona i dos homes es troben fugint al camp irlandès després d'un atracament que ha sortit malament.

## Repartiment

* Olivia Cooke com a Pixie O'Brien
* Ben Hardy com a Frank
* Daryl McCormack com a Harland
* Chris Walley com a Daniel
* Colm Meaney com a Dermot O'Brien
* Turlough Convery com a Mickey
* Dylan Moran com a comprador potencial
* Olivia Byrne com a Summer O'Brien
* Alec Baldwin com el pare Hector McGrath
* Sebastian de Souza com a Gareth
* Ned Dennehy com a Seamus

## Referències

* 1 2 Pixie a la Base de dades de cinema en català
* ↑ «Pixie» (en anglès). Rotten Tomatoes. [Consulta: 25 juliol 2022].
* ↑ N'Duka, Amanda. «Olivia Cooke, Ben Hardy & Alec Baldwin Set For Comedic Thriller 'Pixie'», 19-08-2019. [Consulta: 19 agost 2019].
* ↑ White, James. «Olivia Cooke Is On The Run In The Pixie Trailer». Empire, 15-09-2020. [Consulta: 16 setembre 2020].
# Sinagoga Chesed-El

La Sinagoga Chesed-El (en hebreu: בית הכנסת חסד-אל) és una sinagoga de la ciutat estat de Singapur, es troba a Oxley Rise, a l'Àrea planificada de River Valley, en el districte central de negocis de Singapur. L'edifici fou construït seguint un estil renaixentista. La sinagoga va ser construïda en l'any 1904. A mesura que la comunitat jueva va créixer més enllà de la capacitat de la sinagoga Maguen Abot, va resultar evident la necessitat de dispossar d'un segon lloc de culte a la ciutat.

## Referències

* ↑ www.bh.org.il
# Grandi Navi Veloci

Grandi Navi Veloci és una companyia marítima italiana amb seu a Gènova, que opera transbordadors a la mar Mediterrània.

## Història
### Dècada del 1990

La va fundar Aldo Grimaldi el 1992 per combinar el transport de passatgers, vehicles i mercaderies. El primer vaixell va ser el Majestic, que entrà en servei el 1993, i la primera línia fou Gènova - Palerm. Posteriorment es van afegir els vaixells "Splendid" (1994), "Fantastic" (1996), "Excellent" (1998), "Excelsior" (1999) i "Victory" (1999).
La companyia esdevé internacional el 1998 quan el "Fantàstic" obre la ruta Gènova - Barcelona. El 1999 esdevingué la primera companyia a Itàlia en cotitzar a borsa.

### Dècada del 2000

L'any 2000 va tancar amb un creixement del 38% en el transport de passatgers. El 2002 entrà en funcionament "La Superba" i l'empresa Grandi Navi Veloci és l'únic patrocinador de les celebracions del 150 aniversari del naixement de l'arquitecte Antoni Gaudí. El 2003 posen en marxa la Suprema.
El 2008 la companyia canvia de mans després que Aldo Grimaldi vengués l'últim 13% de les accions que encara tenia a Investitori Associati, que n'arriba a tenir el 67%. La resta era de Idea Coinvestment, que en tenia el 20%, Charme amb el 9% i Management amb el 4%. Van nomenar president a Silvano Cassano. Van decidir canviar el logotip de "Grimaldi Lines" pel nou "Grandi Navi Veloci".
Abans de sortir de l'empresa Grimaldi va llançar la idea del creuer de transbordador i va encarregar nou unitats a l'Apioni New Yards de vaixells flexibles amb gran capacitat de càrrega i també passatgers. Serà una línia compartida amb la nova propietat que en llogarà tres unitats.
El 2007 entra en funcionament Coraggioì, el 2008 Tenacia i Audacia i el 2009 es ven el Majestic que poc després es retirarà del mercat. El 2010 es ven el "Victory" i es fa el mateix amb "La Superba" i "La Suprema". Després posen en funcionament el "Forza" i el "Superfast I".

### Dècada del 2010

El 2011 el paquet majoritari d'accions es ven al grup Aponte (MSC), que combina les línies de llarg recorregut de Snav amb les del gnv, portant els 3 transbordadors Snav junts i unificant els logotips GNV.

## Flota actual

* Excelsior (39,739 GRT, 1998)
* Excellent (39,739 GRT, 1998)
* Fantastic (35,186 GRT, 1996)
* Splendid (39,139 GRT, 994)
* Majestic (32,777 GRT, 1993)

## Referències

* ↑ «Compañías de Ferrys». cruceroguia.com. cruceroguia. Arxivat de l'original el 31 d’octubre 2018. [Consulta: 31 octubre 2018].
* ↑ «La storia del mare passa dalla cultura: Grandi Navi Veloci sostiene Palermo Capitale». Balarm, 12-06-2018 [Consulta: 31 octubre 2018].
* 1 2 3 4 5 6 «La storia completa di Grandi Navi Veloci». Navimania.net. Navimania. [Consulta: 31 octubre 2018].
# Tetraleurodes monnioti

Tetraleurodes monnioti és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Cohic el 1968.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Omies

Omies (en llatí Omias, en grec antic Ωμίας "Omías") fou un polític espartà, cap dels deu comissionats enviats a Filip V de Macedònia quan aquesta era a Tegea l'any 220 aC, per donar garanties de la fidelitat del país després que un tumult a Esparta havia provocat l'assassinat de l'èfor Adimant i altres membres del partit favorable als macedonis, ja que la culpa de la rebel·lió va ser atribuïda pels comissionats al mateix Adimant.
Filip V, després d'haver escoltat el consell d'alguns dels seus assessors que li recomanaven de tractar severament a Esparta, va rebutjar aquestes opinions i va enviar al seu amic Petreu per acompanyar els comissionats de tornada i demanar la fidelitat de Lacedemònia en la seva aliança amb ell, segons diu Polibi.

## Referències

* ↑ Omias a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 26-27
# Yen septentrionals

Els Pei Yen o Yen septentrionals (xinès 北燕, pinyin Bĕiyàn; 407 o 409-436) fou un estat d'ètnia Han durant l'època dels Setze Regnes. Va sorgir pel 398 per divisió de la dinastia Jin, després de les conquestes dels tabgatch, que va dominar el Jehol amb centre a Long-Tx'eng prop de la frontera amb Manxúria. Va existir del 407 al 436. El seu territori fou conquerit pel rei de Wei, Tao, el 436. El segon emperador dels yen septentrionals, Feng Ba, era d¡'ètnia Han.
Tots els governants yen septentrionals es declamaren "emperadors".

## Governants yen septentrionals

| Nom de temple | Nom a títol pòstum | Nom familiar i nom rebut | Duració del regnat | Any de regnat i duració |
| Convenció xinesa: ús del nom familiar i el nom rebut |||||
| Desconegut | Huiyi (惠懿 Huìyì) | 慕容云 Mùróng Yún¹ o 高云 Gao Yun¹ | 407-409 | Zhengshi (正始 Zhèngshǐ) 407-409 |
| Taizu (太祖 Taìzǔ) | Wencheng (文成 Wénchéng) | 馮跋 Féng Bá | 409-430 | Taiping (太平 Taìpíng) 409-430 |
| No existeix | Zhaocheng (昭成 Zhāochéng) | 馮弘 Féng Hóng | 430-436 | Daxing (大興 Dàxīng) 431-436 |
| 1 El nom familiar de Gao Yun fou canviat a Murong quan fou adoptat pels Murong. Si Gao Yun fou comptat com a governant dels Yan finals, els yen septentrionals començaren en 409. De l'altra manera en 407. |||||

## Referències

* ↑ Asia major. Princeton University Press, 1997, p. 105 [Consulta: 19 setembre 2011]. Original from the University of California
# Pilot Point (Alaska)

Pilot Point és una població dels Estats Units a l'estat d'Alaska. Segons el cens del 2007 tenia 83 habitants.

## Demografia

Segons el cens del 2000, Pilot Point tenia 100 habitants, 29 habitatges, i 22 famílies La densitat de població era d'1,5 habitants/km².
Per edats la població es repartia de la següent manera: un 43% tenia menys de 18 anys, un 2% entre 18 i 24, un 32% entre 25 i 44, un 19% de 45 a 60 i un 4% 65 anys o més.
L'edat mediana era de 29 anys. Per cada 100 dones hi havia 78,6 homes. Per cada 100 dones de 18 o més anys hi havia 128 homes.
La renda mediana per habitatge era de 41.250 $ i la renda mediana per família de 36.250 $. Els homes tenien una renda mediana de 23.750 $ mentre que les dones 43.750 $. La renda per capita de la població era de 12.627 $. Aproximadament el 18,2% de les famílies i el 20,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 «Fact Sheet- Pilot Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Pilot Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Sinagoga Beth Israel (Aruba)

La Sinagoga Beth Israel és la sinagoga de la comunitat jueva d'Aruba, situada a la capital de l'illa, Oranjestad. La sinagoga Beth Israel és una congregació independent amb un estil liberal similar al judaisme reformista o el judaisme conservador. La comunitat està formada principalment per immigrants jueus que van arribar a Aruba des de diferents parts del món, i la van convertir en la seva llar. Després de 1924, un nombrós grup de jueus de l'Est europeu, principalment de Polònia, es van instal·lar allà, juntament amb els jueus d'Països Baixos i famílies sefardites de l'antiga colònia holandesa sud-americana de Surinam. La comunitat va obrir un centre jueu el 1942 -el club de camp jueu- i quatre anys més tard, amb l'arribada d'alguns supervivents de l'Holocaust, la comunitat es va organitzar oficialment.

## Referències

* ↑ Winston, Cathy «Blue heaven in Aruba» (en anglès). The Jewish Chronicle, 18-08-2019 [Consulta: 18 juliol 2021]. «[T]he Beth Israel synagogue near capital Oranjestad has around 100 members including many who winter on the island.»
* ↑ Frank, Ben G. «Sun, sand and sailing on ‘one happy island’» (en anglès). The Jerusalem Post, 23-02-2014 [Consulta: 18 juliol 2021]. «Although the Jewish community was officially recognized in 1946, it was not until November 4, 1962 that the first Orthodox synagogue was built.»
# Grantsburg

Grantsburg és una vila del Comtat de Burnett (Wisconsin) als Estats Units d'Amèrica.

## Demografia

Segons el cens dels Estats Units del 2000 Grantsburg tenia 1.369 habitants, 565 habitatges, i 332 famílies. La densitat de població era de 177,4 habitants per km².
Dels 565 habitatges en un 30,8% hi vivien nens de menys de 18 anys, en un 43,7% hi vivien parelles casades, en un 11,5% dones solteres, i en un 41,2% no eren unitats familiars. En el 34,7% dels habitatges hi vivien persones soles el 18,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,98.
Per edats la població es repartia de la següent manera: un 26,4% tenia menys de 18 anys, un 7,5% entre 18 i 24, un 24,3% entre 25 i 44, un 20,8% de 45 a 60 i un 21% 65 anys o més.
L'edat mediana era de 39 anys. Per cada 100 dones de 18 o més anys hi havia 81,9 homes.
La renda mediana per habitatge era de 34.423 $ i la renda mediana per família de 40.333 $. Els homes tenien una renda mediana de 32.500 $ mentre que les dones 22.500 $. La renda per capita de la població era de 16.875 $. Aproximadament el 7,6% de les famílies i el 9,7% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Grantsburg» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Grantsburg». American Fact Finder. Oficina del Cens dels Estats Units, 12-01-2010.
# Tetraleurodes melanops

Tetraleurodes melanops és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Cockerell el 1903.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Època estadística

Època estadística és un concepte utilitzat per la demografia i per altres ciències socials que al·ludeix, segons els territoris, al període inaugurat pel primer cens de població modern.
Suècia pot ser considerat Estat pioner en la recopilació de dades estrictament demogràfiques, ja que des del 1750 enregistra els naixements i les defuncions. Els EUA van fer el primer cens de població l'any 1790. I ja durant el segle xix, diversos països europeus establiren censos de població.

## La sèrie estadística a Espanya

A Espanya el primer cens de població de la sèrie estadística es va fer l'any 1857, elaborat d'acord amb les normes modernes. Tres anys després, el 1860, se'n va fer una mena de reedició amb les correccions escaients, i sobretot amb detalls importants com els nuclis de poblament dels municipis, dades d'edificis...
La creació el 1870 de l'Institut Geogràfic i Estadístic va suposar que aquest organisme oficial s'encarregués de fer els censos de població, que durant la resta del segle xix continuaren realitzant-se els anys acabats en set: 1877, 1887 i 1897. Una llei de 1887 va establir que els censos es fessin cada deu anys.
Malgrat tot, en el context de la pèrdua de les restes de l'antic imperi colonial (1898), l'any 1900 es realitzà un nou cens de població, alhora que l'Estat establia que els censos es fessin els anys acabats en zero. Així, els següents censos van ser els de 1910, 1920, 1930, 1940, 1950, 1960 i 1970. Cal assenyalar, però, que el cens de 1940 és molt irregular i poc fiable pel desig de les autoritats franquistes d'amagar part de les enormes pèrdues humanes generades per la Guerra Civil Espanyola.
Per tal d'ajustar la realització dels censos amb el començament real de les dècades, des del 1981 els censos espanyols es fan els anys acabats en u: 1981, 1991, 2001 i 2011.

## Vegeu també

* Època preestadística
* Demografia
* Institut Nacional d'Estadística d'Espanya
* Cens de població
* Demografia de Catalunya

## Bibliografia

* Pérez Moreda, V. i Reher, D. S. (1989) [coordinadors]. Demografía histórica en España. Madrid: Fundación José Ortega y Gasset - Ediciones El Arquero. ISBN 84-86902-03-7.
* Gran Enciclopedia de la Comunidad Valenciana, volum IV, pàgina 242 (veure-hi l'entrada "censo"). València: Editorial Prensa Valenciana, 2005. ISBN 84-87502-51-2.

## Referències

* ↑ Ferrer Regales, Manuel. La población, entre la vida y la muerte. Madrid: Editorial Prensa Española - Editorial Magisterio Español, 1975. ISBN 84-287-0334-5 ; 84-265-8000-9.

## Enllaços externs

* https://www.idescat.cat/tema/pobla
* http://www.ine.es/welcome.shtml
# Sounding the Seventh Trumpet

Sounding the Seventh Trumpet és el primer disc de la banda nord-americana de heavy metal Avenged Sevenfold. Després d'haber estat realitzat l'any 2001 per Good Life Recordings, va ser rerealitzat per Hopeless Records el 19 de març de 2002. Cal destacar que en esta nova realització, el nou guitarrista líder, Synyster Gates, va tocar aquesta nova versió anomenada "To End The Rapture (Heavy Metal Version)".

## LLista de cançons

* To End the Rapture - 1:26
* Turn the Other Way - 5:37
* Darkness Surrounding – 4:49
* The Art of Subconscious Illusion – 3:46
* We Come Out at Night – 4:45
* Lips of Deceit – 4:09
* Warmness on the Soul – 4:20
* An Epic of Time Wasted – 4:20
* Breaking Their Hold – 1:12
* Forgotten Faces – 3:27
* Thick and Thin – 4:15
* Streets – 3:07
* Shattered by Broken Dreams – 7:08

## Crèdits

* M. Shadows - Veu
* Zacky Vengeance - Guitarra
* Justin Meacham - Bajo
* The Rev - Bateria
* Valary DiBenedetto & The Rev, fan crits a la cansçó "The Art of Subconscious Illusion"
* Synyster Gates - Guitarra a "To End the Rapture" (Re-Lanzado)